31998R1563
L 203/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1563/98 AL COMISIEI
din 20 iulie 1998
de modificare a Regulamentului (CE) nr. 956/97 privind normele de aplicare a Regulamentului (CE) nr. 2201/96 al Consiliului privind măsurile specifice aplicabile sparanghelului prelucrat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2201/96 al Consiliului din 28 octombrie 1996 privind organizarea comună a pieței în sectorul produselor prelucrate pe bază de fructe și legume (1), modificat de Regulamentul (CE) nr. 2199/97 (2), în special articolul 10 alineatul (4),
întrucât Regulamentul (CE) nr. 956/97 (3) al Comisiei a stabilit pe 30 iunie termenul de prezentare a programelor de măsuri specifice de către asociațiile reprezentative; întrucât termenele necesare pentru constituirea acestor organizații reprezentative definite la articolul 1 litera (a) din același regulament se dovedesc a fi mai lungi decât s-a prevăzut inițial; întrucât este prin urmare necesară amânarea cu un an a termenului menționat anterior pentru a permite aplicarea efectivă a acestui regulament;
întrucât măsurile prevăzute în prezentul regulament sunt în conformitate cu avizul Comitetului de gestionare a produselor prelucrate pe bază de fructe și legume,
ADOPTĂ PREZENTUL REGULAMENT:
Articolul 1
La articolul 1 litera (b) din Regulamentul (CE) nr. 956/97, termenii „30 iunie 1998” se înlocuiesc cu termenii „30 iunie 1999”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 iulie 1998.